Mye av vannet i Wadi Gaza blir nyttiggjort i Israel ved hjelp av dammer. Elva er den eneste større vannkilden av overflatevann på Gazastripen. Årsgjennomstrømmingen i nedre løp var tidligere omkring 20 mill m³. Siden 1970 tallet har Israel bygd ut dammer og avledet vann i de øvre delene av nedbørsområdet, slik at vannføringen har blitt signifikant redusert. Nyere tall for vannføring finnes ikke. Det antas at årlig vannføring ligger i området 5-30 mill m³, med store variasjoner år for år. Tidligere data mangler, men i dag regner man med at den tilfører grunnvannet ved kysten 1,5-2 mill m³ årlig.